ซูเปอร์บอด
ตอนนี้ซูเปอร์บอร์ด เริ่มจะแปลงร่างกลายเป็นซูเปอร์ “บอด” ไปแล้วค่ะคุณขา
8 พ.ย. 2557

ตอนนี้ซูเปอร์บอร์ด เริ่มจะแปลงร่างกลายเป็นซูเปอร์ “บอด” ไปแล้วค่ะคุณขา 
ที่เริ่มบอดนี่เพราะทำอะไรก็ไม่เข้าเป้า จัดการอะไรก็ไม่ได้เลย 
หลังรื้อใหญ่บอร์ดรัฐวิสาหกิจแล้ว ให้ไปทำแผนฟื้นฟูกิจการ ก็เจอแพลนนิ่ง นิ่ง ต้องตีกลับให้ไปทำใหม่ ส่งมากี่ทีก็ใช้ไม่ได้ 
ตีกลับไปทำมาเสนอใหม่หลายครั้ง ก็หมดวาระรัฐบาลชุดนี้พอดี ฮี่ ฮี่
สรุปแล้วก็ไม่ต้องเปลี่ยนแปลงอะไร เพราะมัวแต่กลับไปทำมาใหม่ 
ประธานบอร์ดรัฐวิสาหกิจบางแห่ง ส่งเข้าไปให้ปรับปรุงแก้ไขการทำงาน พอโดนฝ่ายบริหารเอาอกเอาใจ ก็ดันไปเข้ากับผู้บริหารเสียอีก 
มีบางแห่งท่านประธานใจดี ถึงกับปิดเคสร้องเรียนผู้บริหารให้เสร็จสรรพ ไม่ต้องไปรื้อ ไปฟื้น ไปฟ้อง หรือตั้งกรรมการสอบสวนเรื่องทุจริต อะไร เพราะไม่อยากยุ่งยาก
ถ้าซูเปอร์บอร์ดล้วงลึกเข้าไปในหลายๆ บอร์ดรัฐวิสาหกิจ อาจจะช้ำใจ เพราะให้ไปแก้ไขแต่ดันไปร่วมมือ
บางคนย่ามใจหนัก ถึงขั้นท้าจะฟ้องถ้ามีใครขุดคุ้ย เพราะบอร์ดได้กลายเป็นบอด ล้างผิดปิดเคสให้แล้ว เอาเรื่องออกสื่อตรูจะฟ้อง!!!!!!!!
อย่าถามว่าหน่วยงานไหน อยากรู้ถามคลังดูซิ